Asopardas
Asopardas (isp. Río Azopardo) – trumpa, bet vandeninga upė pietų Čilėje, Magelano ir Čilės Antarktidos regione, Ugnies Žemės Didžiosios salos vakaruose. Išteka iš salos centrinėje dalyje telkšančio Fagnano ežero, teka į šiaurės vakarus tarpukalnių slėniu. Įteka į Almirantasgo fjordą, kuris yra Magelano sąsiaurio dalis. Pakrantės negyvenamos. Nuolydis – 12,7 m/km.